
చెన్నై: అన్నాడీఎంకే ప్రధాన కార్యదర్శిగా వీకే శశికళ నియామకానికి సంబంధించి సంజాయిషీ కోరుతూ కేంద్ర ఎన్నికల సంఘం ఆమెకు నోటీసులు జారీ చేసింది. అన్నాడీఎంకే అధినేత్రి, మాజీ ముఖ్యమంత్రి జయలలిత మృతి తర్వాత జరిగిన అన్నాడీఎంకే సర్వసభ్య సమావేశంలో శశికళను పార్టీ ప్రధాన కార్యదర్శిగా నియమితులయ్యారు. గత యేడాది డిసెంబర్ 31న అన్నాడీఎంకే ప్రధాన కార్యదర్శిగా శశికళ పదవీ బాధ్యతలు స్వీకరించారు. అన్నాడీఎంకేలో ప్రస్తుతం 1.5 కోట్ల మంది సభ్యులుగా ఉన్నారు. పార్టీ నిబంధనల ప్రకారం సభ్యుల ఓట్ల లెక్కింపు ద్వారా శశికళ పార్టీ ప్రధాన కార్యదర్శిగా ఎన్నిక కాలేదని, కనుక అన్నాడీఎంకే ప్రధాన కార్యదర్శి పదవికి నోటిఫికేషన జారీ చేసి ఎన్నికలు జరపాలని ఆ పార్టీని ఆదేశించాలని కోరుతూ అన్నాడీఎంకే బహిష్కృత నాయకురాలు, రాజ్యసభ సభ్యురాలు శశికళా పుష్పా ఎన్నికల సంఘానికి ఫిర్యాదు చేశారు. దీంతో సంజాయిషీ ఇవ్వాలంటూ కేంద్ర ఎన్నికల సంఘం శనివారం శశికళకు నోటీసు జారీ చేసింది.

chennai: annadienke pradhaana kaaryadarsigaa veeke sasikala niyaamakaaniki sambandhinchi sanjaishi korutu kendra ennikala sangham aameku notisulu jaarii chesindi. annadienke adhinetri, maji mukhyamantri jayalalita mruti tarvaata jarigina annadienke sarvasabhya samavesamlo sasikalanu party pradhaana kaaryadarsigaa niyamitulayyaaru. gatha yedadi dissember 31na annadienke pradhaana kaaryadarsigaa sasikala padavee baadhyatalu sweekarinchaaru. annadienkelo prastutam 1.5 kotla mandi sabhyulugaa unnaaru. party nibandhanala prakaaram sabhyula otla lekkimpu dwara sasikala party pradhaana kaaryadarsigaa ennika kaaledani, kanuka annadienke pradhaana kaaryadarsi padaviki notificationa jaarii chesi ennikalu jarapalani aa paartiini aadesinchaalani korutu annadienke bahishkruta nayakuralu, rajyasabha sabhyuraalu sasikalaa pushpa ennikala sanghaaniki firyaadu chesaru. deentho sanjaishi ivvaalantuu kendra ennikala sangham sanivaaram sasikalaku notisu jaarii chesindi.